Ehdotus Euroopan parlamentin ja neuvoston asetus maatilojen rakennetta koskevien yhteisön tilastotietojen keruun järjestämisestä annetun neuvoston asetuksen (ETY) N:o 571/88 muuttamisesta laajentumisen vuoksi /* KOM/2003/0605 lopull. - COD 2003/0234 */





Ehdotus EUROOPAN PARLAMENTIN JA NEUVOSTON ASETUS maatilojen rakennetta koskevien yhteisön tilastotietojen keruun järjestämisestä annetun neuvoston asetuksen (ETY) N:o 571/88 muuttamisesta laajentumisen vuoksi (komission esittämä) PERUSTELUT Neuvoston asetuksen (ETY) N:o 571/88 mukaisesti, sellaisena kuin se on viimeksi muutettuna komission asetuksella (EY) N:o 143/2002, jäsenvaltioiden on toteutettava vuonna 2005 ja vuonna 2007 maatilojen rakennetta koskeva tilastotietojen keruu osana monivuotista tietojen keruuohjelmaa, joka kattaa vuoteen 2007 ulottuvan kauden. Kyseisen asetuksen 14 artiklassa säädetään, että maatilojen rakennetta koskevien tietojen keruiden toteuttamisesta "jäsenvaltioille koituvien kustannusten kattamiseksi niille hyvitetään 20 ECUa jokaista tilaa kohti (...) kuitenkin enintään kutakin tietojen keruuta kohden:". Asetusehdotuksessa vahvistetaan yhteisön rahoitusosuuden enimmäismäärät vuosiksi 2005 ja 2007 Kyprokselle, Latvialle, Liettualle, Maltalle, Puolalle, Slovakian tasavallalle, Slovenialle, Tsekin tasavallalle, Unkarille ja Virolle. Enimmäismäärät vahvistetaan maatilojen määrän ja valtion pinta-alan perusteella siten, että mainituille valtioille taataan vastaava kohtelu kuin nykyisille jäsenvaltioille. Koska kyseessä on monivuotinen ohjelma, joka hyväksytään yhteispäätösmenettelyllä 6 päivänä toukokuuta 1999 [1] tehdyn toimielinten välisen sopimuksen mukaisesti, asetusehdotuksessa vahvistetaan rahoituskehys ohjelman jäljellä olevaksi ajaksi. [1] EUVL C 172, 18.6.1999, s. 1. 2003/0234 (COD) Ehdotus EUROOPAN PARLAMENTIN JA NEUVOSTON ASETUS maatilojen rakennetta koskevien yhteisön tilastotietojen keruun järjestämisestä annetun neuvoston asetuksen (ETY) N:o 571/88 muuttamisesta laajentumisen vuoksi EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen [2], [2] EYVL C [...], [...], s. [...]. noudattavat perustamissopimuksen 251 artiklassa määrättyä menettelyä [3], [3] EYVL C [...], [...], s. [...]. sekä katsovat seuraavaa: (1) Maatilojen rakennetta koskevien yhteisön tilastotietojen keruun järjestämisestä 29 päivänä helmikuuta 1988 annetussa neuvoston asetuksessa (ETY) N:o 571/88 [4], sellaisena kuin se on viimeksi muutettuna komission asetuksella (EY) N:o 143/2002 [5], säädetään jäsenvaltioille koituneiden kustannusten hyvittämisestä tietyllä enimmäismäärällä tietojen keruuta kohti. [4] EYVL L 56, 2.3.1988, s. 1. [5] EYVL L 13, 16.1.2002, s. 28. (2) Maatilojen rakennetta koskevien tietojen keruiden toteuttaminen edellyttää jäsenvaltioilta ja yhteisöltä talousarviovarojen tuntuvaa käyttämistä yhteisön toimielinten tietotarpeisiin vastaamiseksi. (3) Kyproksen, Latvian, Liettuan, Maltan, Puolan, Slovakian tasavallan, Slovenian, Tsekin tasavallan, Unkarin ja Viron liittymisen jälkeen maatilojen rakennetta koskevien yhteisön tilastotietojen keruun toteuttamiseksi vuosina 2005 ja 2007 näissä uusissa jäsenvaltioissa yhteisön rahoitusosuudelle on syytä asettaa enimmäismäärä kutakin tietojen keruuta kohti. (4) Tässä asetuksessa säädetään ohjelman jäljellä olevaksi ajaksi rahoituskehyksestä, joka on budjettivallan käyttäjälle ensisijainen ohje Euroopan parlamentin, neuvoston ja komission välillä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen [6] 33 kohdan mukaisesti, [6] EYVL C 172, 18.6.1999, s. 1. OVAT ANTANEET TÄMÄN ASETUKSEN: 1 artikla Muutetaan asetusta (ETY) N:o 571/88 seuraavasti: 1. Lisätään asetuksen 14 artiklan 1 kohtaan yhteisön rahoitusosuuden enimmäismäärät tilastotietojen keruun toteuttamisesta vuosina 2005 ja 2007 Kyprokselle, Latvialle, Liettualle, Maltalle, Puolalle, Slovakian tasavallalle, Slovenialle, Tsekin tasavallalle, Unkarille ja Virolle koituvien kustannusten kattamiseksi seuraavasti: "25 000 euroa Maltalle, 200 000 euroa Kyprokselle, 500 000 euroa Virolle ja Slovenialle, 700 000 euroa Slovakian tasavallalle, 1 100 000 euroa Tsekin tasavallalle, Latvialle ja Liettualle, 2 000 000 euroa Unkarille ja Puolalle." 2. Korvataan 14 artiklan 1 kohdan kolmas luetelmakohta seuraavasti: "Ohjelman toteuttamiseen varattu kokonaisrahoitus, mukaan luettuna Eurofarm-projektin hallinnointiin tarvittavat määrärahat, on 43,7 miljoonaa euroa kaudella 2004-2006 ja 29,3 miljoonaa euroa kaudella 2007-2009. 29 300 000 euron määrä katsotaan vahvistetuksi, jos se sopii yhteen vuonna 2007 alkavalla kaudella voimassa olevien rahoitusnäkymien kanssa. Budjettivallan käyttäjä hyväksyy vuotuiset määrärahat rahoitusnäkymien rajoissa." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä [...] päivänä [...]kuuta [...]. Euroopan parlamentin puolesta Neuvoston puolesta Puhemies Puheenjohtaja [...] [...] SÄÄDÖKSEEN LIITTYVÄ RAHOITUSSELVITYS Politiikan ala(t): Maatalous, Tilastot Toiminnan ala(t): Toimintastrategia ja koordinointi Toimenpiteen nimi: maatilojen rakennetta koskevien yhteisön tilastotietojen keruun järjestämisestä annetun neuvoston asetuksen (ETY) N:o 571/88 muuttaminen ALKUHUOMAUTUS Tämä rahoitusselvitys koskee sekä säädösehdotusta että neuvoston 17 päivänä joulukuuta 1996 antamaa asetusta (EY) N:o 2467/96, jolla vahvistettiin maatilojen rakennetta koskevien yhteisöjen tilastotietojen keruuohjelma 15 jäsenvaltion EU:ssa kaudelle 1998-2007. Euroopan parlamentin, neuvoston ja komission välillä talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn toimielinten sopimuksen mukaisesti säädösehdotus sisältää säännöksen rahoituskehyksestä koko toimenpiteelle ohjelman jäljellä olevaksi ajaksi. Jotta yhteisön rahoitusosuuden myöntäminen olisi mahdollista, kunkin tietojenkeruun kokonaiskustannus jaetaan useille vuosille. Näin ollen yhteisön rahoitusosuus vuoden 2007 tietojen keruulle jaetaan kaudelle 2006-2009. Ehdotettu rahoituskehys kattaa kustannukset, jotka aiheutuvat vuosina 2005 ja 2007 25 jäsenvaltion EU:ssa toteutetuista tietojen keruista sekä tietyt vuoden 2003 tietojen keruuta 15 jäsenvaltion EU:ssa koskevat kustannukset. 1. BUDJETTIKOHTA JA OTSIKKO 50802 (ex B2-5121) : Maatilojen rakennetta koskevien tietojen keruu 2. NUMEROTIEDOT 2.1 Toimenpiteen kokonaismäärärahat (osa B): miljoonaa euroa maksusitoumusmäärärahoina (MSM) 73 000 000 euroa, josta 43 700 000 euroa kaudelle 2004-2006 ja 29 300 000 euroa kaudelle 2007-2009. 2.2 Toimenpiteen soveltamisaika: 2004-2009 2.3 Monivuotinen kokonaismenoarvio: a) Maksusitoumusmäärärahojen/maksumäärärahojen aikataulu (rahoitustuki) (vrt. kohta 6.1.1) miljoonaa euroa (kolmen desimaalin tarkkuudella) >TAULUKON PAIKKA> b) Tekninen ja hallinnollinen apu ja tukimenot (vrt. kohta 6.1.2) >TAULUKON PAIKKA> >TAULUKON PAIKKA> c) Henkilöstö- ja muiden toimintamenojen kokonaisvaikutus rahoitukseen (vrt. kohdat 7.2 ja 7.3) >TAULUKON PAIKKA> >TAULUKON PAIKKA> 2.4 Yhteensopivuus ohjelmasuunnitelman ja rahoitusnäkymien kanssa |X| Ehdotus on tehdyn ohjelmasuunnitelman mukainen kaudella 2004-2006. | | Ehdotus edellyttää rahoitusnäkymien kyseisen otsakkeen ohjelmasuunnitelman muuttamista, | | ja tämä voi edellyttää toimielinten sopimuksen määräysten soveltamista. 2.5 Vaikutukset tuloihin |X| Ei vaikuta tuloihin (kyseessä ovat toimenpiteen toteuttamiseen liittyvät tekniset näkökohdat). 3. BUDJETTITIEDOT >TAULUKON PAIKKA> 4. OIKEUSPERUSTA EY:n perustamissopimuksen 285 artikla. 5. KUVAUS JA PERUSTELUT 5.1 Yhteisön toiminnan tarve Maatilojen rakennetta koskevien yhteisön tilastotietojen keruilla on keskeinen tehtävä maataloustilastojen kannalta. Ne tuottavat säännöllisesti (yleensä joka toinen vuosi) merkittävän määrän tilastotietoa yhteisön maatalouden tärkeimmistä sosiaalis-rakenteellisista ominaisuuksista (maatilojen koko, maankäyttö, maatalouden työvoima, teknis-taloudellinen suuntautuminen, muu tuottava toiminta, omistusoikeus jne.). Tiedot kerätään tiloilta (joko kokonaistutkimuksen tai edustavien näytteiden perusteella) yhteisön tasolla yhdenmukaistetun kyselylomakkeen avulla. Tiedot ovat hyödyllisiä maaseudun kehittämispolitiikan täytäntöönpanossa, mutta ne ovat käyttökelpoisia myös lukuisissa muissa käyttötarkoituksissa maatalousmarkkinoiden hallinnoinnissa sekä muiden politiikkojen alalla (erityisesti alue-, sosiaali- ja ympäristöpolitiikka). Edelleen maatilojen rakennetilastojen keruu tuottaa muiden maataloustilastojen keruiden toteuttamisessa tarvittavan perustiedoston (karjaa, hedelmäpuita jne. koskevat tiedonkeruut). Lisäksi maatilojen rakennetilastoilla on olennainen merkitys maatalous- ja aluekehityspolitiikan yhteiskunnallis-taloudellisten vaikutusten arvioinnissa jälkikäteen, sikäli kuin niiden avulla voidaan seurata maatilojen keskeisten ominaisuuksien ajallista kehitystä. Yhteisön rahoitusosuus kattaa vain vähäisen osan tietojen keruun kokonaiskustannuksista: noin 5 prosenttia kokonaiskustannuksista perustutkimuksessa (kokonaistutkimus) ja noin 15 prosenttia otantatutkimuksessa. Rahoitusosuutta kuitenkin tarvitaan korvaamaan osa komission erityisten tilastotarpeiden tyydyttämisestä jäsenvaltioille koituvista lisäkuluista. Lisäksi rahoitusosuus on välttämätön tietojen keruumenetelmien sekä tutkittavien ominaisuuksien ja keruuajankohtien yhdenmukaisuuden parantamiseksi. 5.2 Suunnitellut toimet ja yhteisön rahoitustukea koskevat yksityiskohtaiset säännöt Aiottu toiminta koskee: - yhteisön toimielimiä - jäsenvaltioita - yleisöä (yrityksiä, yliopistoja, ammattialajärjestöjä jne.). 17 päivänä joulukuuta 1996 annettu neuvoston asetus (EY) N:o 2467/96 asetuksen (ETY) N:o 571/88 muuttamisesta kattaa jaksolla 1998-2007 toteutettavat tietojen keruut. Tällä jaksolla aiotaan toteuttaa yksi perustutkimus (kokonaistutkimus) vuosina 1999/2000 ja kolme välitutkimusta vuosina 2003, 2005 ja 2007, jotka voidaan jäsenvaltioiden valinnan mukaan suorittaa joko kokonais- tai otantatutkimuksina. Tietojen keruiden toteuttamisesta jäsenvaltioille koituvien kustannusten kattamiseksi niille hyvitetään 20 euroa jokaista tilaa kohti, josta Euroopan yhteisöjen tilastotoimistolle on toimitettu täydelliset tiedot, kuitenkin enintään kutakin tietojen keruuta kohden. Toiminta käsittää Eurofarm-järjestelmän eli maatilojen rakennetta koskevien tietojen keruiden tulokset sisältävän tietokannan kehittämisen ja ylläpidon. Kyseessä on miljoonien yksittäisten maatilojen tiedoista koostuva tietokanta. Sen avulla voidaan tavallisten taulukkomuotoisten tietojen levittämisen lisäksi tuottaa erityistarpeita vastaavia taulukkoja. Komissio tiedottaa määräajoin Euroopan parlamentille ja neuvostolle Eurofarm-hankkeen täytäntöönpanosta. Viimeisin kertomus Eurofarm-hankkeen toiminnasta on esitetty 31. maaliskuuta 2003 [7]. [7] KOM (2003) 86 lopullinen. 5.3 Toteutusta koskevat yksityiskohtaiset säännöt Komissio hallinnoi suoraan. 6. RAHOITUSVAIKUTUKSET 6.1 Kokonaisvaikutus osaan B (koko ohjelmakaudeksi) 6.1.1 Rahoitustuki Maksusitoumusmäärärahat miljoonaa euroa (kolmen desimaalin tarkkuudella) >TAULUKON PAIKKA> 6.1.2 Tekninen ja hallinnollinen apu, tukimenot ja tietotekniikkakustannukset (maksusitoumusmäärärahat >TAULUKON PAIKKA> 6.2. Toimenpidekohtainen kustannuslaskelma, osa B (koko ohjelmakaudeksi) Maksusitoumusmäärärahat milj. euroa (kolmen desimaalin tarkkuudella) >TAULUKON PAIKKA> 7. VAIKUTUKSET HENKILÖSTÖÖN JA HALLINTOMENOIHIN Vaikutus henkilöstöön >TAULUKON PAIKKA> 8. SEURANTA JA ARVIOINTI 8.1 Seurantajärjestelmä Kerätyt tiedot täsmennetään ominaisuusluettelossa, jonka komissio hyväksyy päätöksellään kuultuaan pysyvää maataloustilastokomiteaa. 8.2 Arvioinnin yksityiskohtaiset säännöt ja arviointijaksot Voimassa olevassa lainsäädännössä säädetään, että jäsenvaltioiden on ilmoitettava Eurostatille etukäteen vahvistetun aikataulun ja menettelyn mukaisesti tietojenkeruiden tulokset sekä keruiden organisaatioon ja keruumenetelmiin liittyvät tiedot. Lisäksi asiat saatetaan aina tarvittaessa pysyvän maataloustilastokomitean käsiteltäviksi. Komissio esittää neuvostolle joka kolmas vuosi kertomuksen toimenpiteen toteuttamisesta ja erityisesti tietojen keruiden tulosten pohjalta laaditun tietokannan toiminnasta (Eurofarm-tietokanta). 9. PETOSTEN TORJUNTATOIMET a) Komission tekemät sopimukset ja yleissopimukset maksetaan saavutettujen tulosten perusteella. b) Tilastotietoja pidetään puolueettomana keinona arvioida ja valvoa yhteisön ohjelmia, minkä vuoksi ne vahvistavat petosten torjuntatoimia.